Федерико Гарсия Лорка
Прощаване

Превод от испански: Александър Муратов, Атанас Далчев, 1978

chitanka.info

Умра ли,

оставете балкона отворен!

Момчето яде портокали.

(От моя балкон аз го виждам.)

Жътварят ожънва житата.

(От моя балкон аз го чувам.)

Умра ли,

оставете балкона отворен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.